**SİM platformasında keçirilən təlimlərdə iştirak qaydaları**

1. **Təlimin təşkili qaydaları**
	1. **Təlimin məqsədi:**
* İştirakçıların məktəb idarəçiliyi, təhsil qanunvericiliyi, pedaqogika və tədris metodları ilə bağlı biliklərini artırmaq;
* Təhsil müəssisəsinin idarə olunmasında praktik və səmərəli yanaşmaları mənimsətmək;
* Rəqəmsal vasitələrdən istifadənin effektiv yollarını öyrətmək.
	1. **Təlimin keçirilmə platforması və texniki tələblər:**
* Təlimlər **sim.edu.az** platformasında keçirilir;
* İştirakçılar internetə qoşula bilən kompüter və ya mobil cihazdan istifadə edə bilərlər.
	1. **Təlim materialları:**
* Təlim proqramı əvvəlcədən platformada paylaşılır;
* Video dərslər, testlər və digər resurslar platformada qeydiyyatdan keçmiş iştirakçılar üçün əlçatan olur.
	1. **Təlim müddəti:**
* Təlimlər sillabusda (tədris proqramı) əks olunmuş qrafikə uyğun keçirilir;
* Təlimlər 48 saat müddətində, təlimlərin yekun quizləri isə 24 saat müddətində aktiv olur;
* Vaxtında iştirak etmək və tapşırıqları yerinə yetirmək tələb olunur.
1. **İştirak qaydaları**
	1. **Qeydiyyat və giriş:**
* İştirakçılar əvvəlcədən qeydiyyatdan keçir;
* Təlimə giriş yalnız qeydiyyatdan keçdikdən sonra mümkün olur.
	1. **Davamiyyət və aktivlik:**
* İştirakçılar təlimin hər bir kursunda aktiv iştirak etməlidirlər;
* Davamiyyət üzrə minimum 95% iştirak tələbi tətbiq olunur;
* Üzrlü səbəbdən iştirak edə bilməyənlər öncədən layihə koordinatoruna məlumat verir;
* İstifadəçilərin platformadan istifadəsinə sistem tərəfindən nəzarət olunur və aktivliyə görə əlavə bal verilir.
	1. **Davranış qaydaları:**
* Platformada etik və peşəkar davranışa riayət olunmalıdır;
* Təlim materiallarının paylaşılması **qadağandır.**
	1. **Təlimin yekunu:**
* Bütün modullar üzrə təlimi başa vurmuş iştirakçılar yekun qiymətləndirmədə iştirak etdikdən sonra sertifikatla təltif olunur;
* Yekun qiymətləndirmə balı sertifikatda əks olunur.
1. **Texniki dəstək və əlaqə**
* Texniki problem yarandıqda, iştirakçılar larti.sim@gmail.com vasitəsilə dəstək qrupu ilə əlaqə saxlaya bilərlər;
* Təlimlə bağlı suallar üçün təlim koordinatoruna müraciət etmək mümkündür.